  Виталий Пронин Милям ёросамы 3 этажъем пичи коркась квартираосыз вузало. Соос дунтэмесьгес, но мон кылӥ, сыӵе коркаос, кыӵе ке куронъёсты тӥяса, пуктэмын шуыса. Озьыен, сыӵе улон интыен шуг-секытъёс кылдыны быгато?Е. Галичанин, Ижкар Валэкто Удмуртиысь Кадастр палатаын ужасьёс:«Псевдомногоквартирной» корка сярысь юаськоды, дыр. Берло дыре 2-3 этажъем коркаосысь квартираосты ӵем вузало, нимаз квартира яке студия шуыса ӵекто. Сыӵе коркаосын квартираос, мукет трос этажъем коркаосын сярысь, 20-25 процентлы дунтэмгес луо. Нош йыр висёнэз - трослы уно.Нырысь ик, документъёсъя со - одӥг семьялы улон корка. Но зэмзэ ке, сыӵе корка уно семьяос каръясько. Нош корка трос квартираё уг лыдъяськы бере, со пушкысь патеръёс «квартира» уг лыдъясько - «улон инты» (жилое помещение) нимасько. Нош выль законъя 2017-тӥ арысен сыӵе патеръёсы регистрировать уг каро. Соин, сыӵе коркась улон инты басьтыкуды, тӥ квартира уд басьтӥське, басьтӥськоды коркалэсь долязэ гинэ. Сое вузаны, арендае сётыны, кузьманы яке воштыны быгатоды, мукет доляослэн кузёоссы (соос 10 но, 20 но луыны быгато) соглаш луэмзэс гожтӥзы ке.Озьы ик лыдэ басьтоно, али нимаз корка пуктон понна одно ик проектной документъёс лэсьтыны уг косо шуыса. Озьы бере, юрт тазалыклы кышкыт луись арбериослэсь пуктэмын луыны быгатэ яке пуктӥськонъя куронъёсты тӥяса. Озьы ик 2018-тӥ арын 1-тӥ мартозь нимаз коркаосты эксплуатацие пыртоно ӧвӧл ай. Озьыен, соос нокыӵе эскеронъёсты уг ортчо. Со бордысь ик «квартиралэн» пичигес дуныз - тыроно ӧвӧл проектировщикъёслы, ортчоно ӧвӧл экспертизаез, пыртоно ӧвӧл эксплуатацие.Со сяна, нимаз корка лэсьтӥськонъя куронъёсты чаклатэк пуктэмын ке (нош музъемез ӵапак нимаз корка ӝутонлы висъямын), судлэн решениезъя сэрттэмын луыны быгатэ. Озьыен, отысь улон инты басьтэмъёс патертэк но, уксётэк но кылёзы.Лэсьтӥськонъя, архитектурая но улон инты политикая министерстволэн ивортэмезъя, Ижын законэз тӥяса пуктэм улон коркаос: 16-тӥ урамысь 1 номеро юрт2-тӥ Подлесной урамысь 12 номеро юрт5-тӥ Подлесной урамысь 22а номеро юрт7-тӥ Подлесной урамысь 116 номеро юрт8-тӥ Март урамысь 26 номеро юрт9-тӥ Январь урамысь 86, 92 номеро юртъёсОктябрьлы 40 ар урамысь 104, 106 номеро юртъёсАзин урамысь 178, 229 номеро юртъёсБабушкин урамысь 77а, 112-114, 150 номеро юртъёсБаранов урамысь 41 номеро юртБережков урамысь 9 номеро юртВ. Сивков урамысь 17, 290, 297 номеро юртъёсВладимирской урамысь 11 номеро юртВокзальной урамысь 1 номеро юртВолгоградской урамысь 86 номеро юртГорький урамысь 243 номеро юртГончаров урамысь 12а номеро юртДжамбул урамысь 54 номеро юртДекоративной урамысь 35 номеро юртДунайской урамысь 2 номеро юртЖуковский проспектысь 19 номеро юртЗагородной урамысь 87 номеро юртИнструментальной урамысь 52 номеро юртИюльской урамысь 83 номеро юртКазанской урамысь 142, 150 номеро юртъёсКамбарской пролкаысь 17 номеро юртК. Маркс урамысь 344 номеро юртКолхозной урамысь 4а номеро юртКомбинатной пролкаысь 29 номеро юртКоммунаръёслэн урамысьтызы 11, 24, 224а номеро юртъёсКороткой урамысь 41а, 68 номеро юртъёсКрасин урамысь 148 номеро юртКрасноармейской урамысь 6, 261, 318 номеро юртъёсКрымской урамысь 54 номеро юртЛадыгин урамысь 11 номеро юртЛазо урамысь 27 номеро юртЛеваневский урамысь 47, 65, 103 номеро юртъёсЛенинградской урамысь 84, 86, 107,125, 129, 141 номеро юртъёсЛитвинов урамысь 52 номеро юртЛитовской урамысь 10 номеро юртЛокомотивной урамысь 17 номеро юртМосковской урамысь 24 номеро юртОбластной урамысь 88, 90 номеро юртъёсОбнорский урамысь 4 номеро юртОрсовской урамысь 28 номеро юртОстровский урамысь 40 номеро юртПавлов урамысь 2, 10 номеро юртъёсПарковой урамысь 4 номеро юртПостольской урамысь 36 номеро юртПушкин урамысь 53а номеро юртПятницкой урамысь 14 номеро юртРазин пролкаысь 11 номеро юртРеволюционной пролкаысь 22 номеро юртРостовской урамысь 32 номеро юртРылеев урамысь 4, 20, 22 номеро юртъёсСеров урамысь 7 номеро юртСмирнов проездысь 29 номеро юртСовхозной урамысь 10, 53 номеро юртъёсСтепной урамысь 16, 180 номеро юртъёсСтрелков урамысь 406 номеро юртТатарской урамысь 19 номеро юртТорфяной урамысь 35 номеро юртУдмуртской урамысь 155 номеро корка но 4 номеро мунчо вискысь коркаУржумской урамысь 27 номеро юртХалтурин урамысь 21 номеро юртХмельницкий урамысь 98 номеро юртХолмогоров урамысь 24 номеро юртЧайковский урамысь 54 номеро юртЧехов урамысь 23 номеро юртЧкалов урамысь 10 номеро юртШумайлов урамысь 40 номеро юртЩедрин пролкаысь 49 номеро юртЭнгельс урамысь 151 номеро юрт.Туспуктӥз Александр Горбунов  